text: 15 Kunanqa kay saqra pachapi kawsachkanchik. Chayrayku tatasqa wawasninkuta, astawan jarkʼananku tiyan, ¿imamantá? Wakin saqra runasqa, ichá kallparpaspa wawasninkuwan puñuykuyta munankuman, tatastaq chaymanta wawasninkuta jarkʼananku tiyan. Jesusqa discipulosninta jarkʼarqa, "wawitasniy" nispataq paykunata nirqa. Achkha runas wañuchinankupaq Jesusta japʼirpachkaptinku, Jesusqa discipulosninta jarkʼarqa (Juan 13:33; 18:7-9). Qam tata chayri mama kanki chayqa, Supaypa tuqllasninmanta wawaykita jarkʼanayki tiyan. Chantapis, wawayki jarkʼakunanpaq tukuy imata willanayki tiyan (1 Pedro 5:8). * Kunanqa astawanraq saqra runasmanta wawasninchikta jarkʼananchik tiyan, mana kawsayninkuta, nitaq yuyayninkutapis chʼichichanankupaq.